2016 में प्रदूषण से निपटना बड़ी चुनौती : एमडीयू में पर्यावरण बचाने का संदेश दे रही कैंपस सफारी
एनसीआर में लगातार बढ़ रहे प्रदूषण को देखते हुए दिल्ली की तर्ज पर रोहतक में भी कार फ्री डे जैसे उपाय तलाशे जा रहे हैं। एमडीयू में पर्यावरण जागरुकता के लिए पांच बिजली से चलने वाली कैंपस सफारी सभी के आकर्षण का केंद्र है। इन कैंपस सफारी से प्रदूषण नहीं फैलता। वहीं, छात्राओं को पूरा कैंपस में फ्री सफर करने की सुविधा मिल रही है। इस वजह से कैंपस में ऑटो पर प्रतिबंध लगा है और वाहनों की संख्या में कमी आई है। कैंपस सफारी के बेड़े को बढ़ाने का नए साल में प्रयास रहेगा। छात्र कल्याण निदेशक डॉ. जगबीर राठी ने बताया कि परिसर में ऑटो को प्रतिबंधित कर दिया गया है। विद्यार्थी इस कैंपस सफारी के जरिए ही मेन गेट से विभागों हॉस्टल तक फ्री में पहुंचते हैं।
hin_Deva hin_Deva